
Κανονισμός Εσωτερικής Υπηρεσίας του Εφετείου 

Ίδρυση Εθελοντικού Πυροσβεστικού Κλιμακίου στον 

Δήμο Καρλοβασίου Σάμου. 2 

Καθορισμός αποδέκτη στο Ν. Πέλλας. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 81314 (1) 

Κανονισμός Εσωτερικής Υπηρεσίας του Εφετείου 
Ναυπλίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις 

α) του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του Ν. 1868/ 
1989 και όπως τελικά αντικαταστάθηκε από το άρθρο 5 
του Ν. 1868/1989 και όπως τελικά αντικαταστάθηκε η 
παράγραφος 2 του άρθρου 17 του Ν. 1756/1988 τη νέου 
με την παράγραφο 4 του άρθρου 3 του Ν. 2479/1997. 

β) του άρθρου 29Α του Ν. 1558/1985 όπως προσετέ- 
θηκε με άρθρο 27 του Ν. 2081/1992 (ΦΕΚ 154/ 
10.9.1992). 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού. 

3. Το έγγραφο του Εφετείου Ναυπλίου με αριθμό 1769/ 
8.5.98, αποφασίζουμε: 

Κυρώνουμε την τροποποίηση του Κανονισμού Εσωτερι¬ 
κής Υπηρεσίας του Εφετείου Ναυπλίου όπως διαμορφώ¬ 


θηκε με την υπ' αριθμ. 6/1998 απόφαση της Ολομέλειας 
του Δικαστηρίου αυτού η οποία έχει ως εξής: 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Καταρτίζει τον Κανονισμό Λειτουργίας της Εσωτερικής 
Υπηρεσίας του Εφετείου Ναυπλίου και της Γραμματειας 
του, με το ακόλουθο περιεχόμενο, όπως τροποποιήθηκε - 
συμπληρώθηκε με την παρούσα απόφαση: 

ΚΑΝΟΝΙΣΜΟΣ 

ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ ΕΦΕΤΕΙΟΥ ΝΑΥΠΛΙΟΥ 
ΜΕΡΟΣ ΠΡΩΤΟ 

Οργάνωση και λειτουργία του Δικαστηρίου 
ΚΑΘΟΡΙΖΕΙ 

1. Τα τμήματα του Δικαστηρίου τούτου (Εφετείου Ναυ¬ 
πλίου) σε δύο (2): Α) Πολιτικό και Β) Ποινικό 

2. Το αντικείμενο και τις η μέρες συνεδρίασης αυτών και 
συγκεκριμένα: 

α) ΠΟΛΙΤΙΚΟ ΤΜΗΜΑ: Το τμήμα αυτό, στο οποίο θα 
συμμετέχουν όλοι οι Δικαστές του Δικαστηρίου αυτού, θα 
συνεδριάζει την πρώτη και τρίτη Τετάρτη κάθε μήνα στην 
αίθουσα συνεδριάσεων του Εφετείου Ναυπλίου, και ώρα 
10:00, επίσης την πρώτη Δευτέρα κάθε μήνα στην μετα¬ 
βατική έδρα της Καλαμάτας, στο Κατάστημα του Πρωτο¬ 
δικείου Καλαμάτας (αίθουσα Εφετείου) και ώρα 10.00 (σε 
τριμελή σύνθεση). Το τμήμα αυτό δεν Θα συνεδριάζει 1) 
κατά τις εορτές των Χριστουγέννων (από 20.12 έως 7-1 
κάθε έτους) και Πάσχα (από Μεγάλη Δευτέρα έως και την 
Παρασκευή του Πάσχα), 2) κατά το δεύτερο δεκαπενθή¬ 
μερο του μηνός Ιουνίου και 3) κατά τη χρονική περίοδο 
των δικαστικών διακοπών (από 1η Ιουλίου έως 15η Σε¬ 
πτεμβρίου). Το τμήμα αυτό θα δικάζει όλες τις υποθέσεις 
που υπάγονται στη δικαιοδοσία και αρμοδιότητα του Δικα¬ 
στηρίου ανεξάρτητα από το αντικείμενό τους. Από 
16.9.1996, ο αριθμός των προς εκδίκαση στο τμήμα 
τούτο προσδιοριζόμενων υποθέσεων, στην μεν έδρα του 
(Ναυπλίου) δεν πρέπει να υπερβαίνει τις εβδομήντα δύο 
(72) για κάθε δικάσιμο, εκτός εάν ειδικές συνθήκες, που 
θα εξετάζονται από τον Προϊστάμενο του Εφετείου, επι¬ 
βάλλουν την εκδίκαση περισσοτέρων υποθέσεων των 
εβδομήντα δύο (72), όχι όμως περισσότερες των ογδόντα 
δύο (82), στη δε μεταβατική του έδρα (Καλαμάτας) δεν 
πρέπει να υπερβαίνει τις τριάντα πέντε (35) από τις οποίες 
οι είκοσι (20) θα προσδιορίζονται από το Γραμματέα που 
ορίζει ο Προϊστάμενος του Δικαστηρίου και οι λοιπές από 
το Δικαστήριο σε περίπτωση αναβολής από το πινάκιο. 

Κατ’ εξαίρεση στη δικάσιμο του πρώτου δεκαπενθημέρου 
του μηνάς Ιουνίου θα προσδιορίζονται, στην έδρα του 
Ναυπλίου, προς εκδίκαση μόνο υποθέσεις ειδικών διαδι¬ 
κασιών (πλην εργατικών), ο αριθμός των οποίων δεν πρέ¬ 
πει να υπερβαίνει τις σαράντα (40). 

Β) ΠΟΙΝΙΚΟ ΤΜΗΜΑ: Στο τμήμα αυτό θα συμμετέχουν 
όλοι οι Δικαστές του δικαστηρίου αυτού. Όλες οι συνε¬ 
δριάσεις των ποινικών δικαστηρίων θα γίνονται τόσο στη 
μεταβατική έδρα της Καλαμάτας όσο και εδώ στην έδρα 
του Ναυπλίου, στις υπάρχουσες ειδικές αίθουσες συνε¬ 
δριάσεων του Εφετείου και θα αρχίζουν την 9η π. μ. ώρα. 
Ειδικότερα: Στην έδρα του Ναυπλίου, το Τριμελές Εφε- 
τείο Πλημμελημάτων και το Τριμελές Εφετείο Κακουργη¬ 
μάτων θα συνεδριάζουν για τα μεν πλημμελήματα κάθε 
Τρίτη όλων των εβδομάδων, πλην της τρίτης, ημέρας της 
επόμενης της συνεδρίασης του Μεταβατικού Καλαμάτας 
(επί πολιτικών υποθέσεων) κάθε μήνα και επί κακουργη¬ 
μάτων κάθε Πέμπτη όλων των εβδομάδων, πλην της πρώ¬ 
της Πέμπτης κάθε μήνα. Στη μεταβατική έδρα της Καλα¬ 
μάτας το Τριμελές Εφετείο Πλημμελημάτων και Κακουρ¬ 
γημάτων δεν θα συνεδριάζει από 20 Δεκεμβρίου έως και 7 
Ιανουάριου, καθώς και τη Μεγάλη Εβδομάδα και την εβδο¬ 
μάδα της Διακαινησίμου. Αντίθετα θα συνεδριάζει την 
πρώτη και την τρίτη Δευτέρα κάθε μήνα, ήτοι την πρώτη 
Δευτέρα για τα πλημμελήματα κάθε μήνα, πλην των μηνών 
Ιουλίου, Αυγούστου και Σεπτεμβρίου, αν δε αυτή (πρώτη 
Δευτέρα) είναι αργία θα συνεδριάζει την επόμενη Δευ¬ 
τέρα της εβδομάδας (η εξαίρεση αυτή δεν ισχύει για το 
Τριμελές Εφετείο κακουργημάτων) και την τρίτη Δευτέρα 
για τα κακουργήματα, πλην των μηνών Ιουλίου, Αυγούστου 
και Σεπτεμβρίου και μάλιστα στο Κατάστη μα του Πρωτοδι¬ 
κείου Καλαμάτας (ειδική αίθουσα). Το Πενταμελές Εφε¬ 
τείο θα συνεδριάζει α) την Πέμπτη της πρώτης εβδομάδας 
κάθε μήνα και αν αυτή είναι αργία την τρίτη Πέμπτη και β) 
μια φορά το μήνα ημέρα Τετάρτη όταν συνεδριάζει το Πο¬ 
λιτικό τμήμα για τη ουζήχηση μόνο παρεμπιπτουσών υπο¬ 
θέσεων (αιτήσεων αναστολής εκτελέσεως καθορισμού 
συνολικής ποινής κ.λπ), πλην των μηνών Ιουνίου και Ιου¬ 
λίου, όπου οι άνω παρεμπιπτουσες αιτήσεις θα δικάζονται 
την ημέρα (Πέμπτη) που θα συνεδριάζει το Πενταμελές 
Εφετείο. Το Μικτό Ορκωτό Εφετείο θα συνεδριάζει την 
Τετάρτη της δεύτερης και τέταρτης εβδομάδας κάθε 
μήνα. Κατά την περίοδο των δικαστικών διακοπών (από 1 
Ιουλίου έως και 15 Σεπτεμβρίου) τα ποινικά δικαστήρια θα 
συνεδριάζουν τις ημέρες που θα ορίζει κάθε χρόνο η Ολο¬ 
μέλεια του Δικαστηρίου τούτου που θα συνέρχεται για τον 
καθορισμό των τμημάτων των δικαστικών διακοπών. Σε 
κάθε δικάσιμο: Α) στην έδρα του Ναυπλίου, ο αριθμός των 
προσδιοριζόμενων προς εκδίκαση υποθέσεων α) του Τρι¬ 
μελούς Εφετείου Πλημμελημάτων δεν πρέπει να υπερβαί¬ 
νει τις είκοσι πέντε (25), από τις οποίες οι είκοσι (20) θα 
προσδιορίζονται από τον Εισαγγελέα και οι υπόλοιπες από 
το Δικαστήριο σε περίπτωση αναβολής οε ρητή δικάσιμο, 
β) του Τριμελούς Εφετείου Κακουργημάτων δεν πρέπει 
να υπερβαίνει τις δέκα (10), από τις οποίες δύο (2) δεν θα 
αφορούν στην ουσία της κατηγορίας (καθορισμός συνολι¬ 
κής ποινής κ.λπ), γ) του Πενταμελούς Εφετείου δεν πρέ¬ 
πει να υπερβαίνει τις επτά (7) από τις οποίες δύο (2) δεν 
θα αφορούν στην ουσία της κατηγορίας (καθορισμός συ¬ 
νολικής ποινής, αναστολή εκτελέσεως κ.λπ) και δ) του Μι¬ 
κτού Ορκωτού Εφετείου δεν πρέπει να υπερβαίνει τις δύο 
(2), Β) στη μεταβατική έδρα της Καλαμάτας, ο αριθμός 


των προσδιοριζόμενων προς εκδίκαση υποθέσεων του 
Τριμελούς Εφετείου Πλημμελημάτων και Κακουργημάτων 
δεν πρέπει να υπερβαίνει τις 25 και 10, από τις οποίες οι 
20 και 7 αντίστοιχα, θα προσδιορίζονται από τον Εισαγγε¬ 
λέα και οι υπόλοιπες από το Δικαστήριο, σε περίπτωση 
αναβολής σε ρητή δικάσιμο. Στην περίπτωση που θα 
προσδιορίζονται και υποθέσεις πλημμελημάτων στο Τρι¬ 
μελές Μεταβατικό Εφετείο κακουργημάτων, οι υποθέσεις 
Κακουργημάτων σε καμία περίπτωση δεν θα υπερβαίνουν 
τις επτά (7), οι δε των πλημμελημάτων τις δέκα (10). Το 
Συμβούλιο Εφετών (Τριμελές και Πενταμελές) θα συνέρ¬ 
χεται σε ημέρες και ώρες που θα ορίζει κάθε φορά ο Προϊ¬ 
στάμενος του Δικαστηρίου ή ο Προεδρεύων του Συμβου¬ 
λίου Εφέτης, στο Κατάστημα ίου Εφετείου. Επίσης και τα 
Υπηρεσιακά Συμβούλια του Εφετείου θα συνέρχονται σε 
ημέρες και ώρες που θα ορίζει ο Προϊστάμενος του Εφε¬ 
τείου. Αν προσδιοριστούν υποθέσεις πέραν του αριθμού 
που ορίζεται για κάθε δικαστήριο, οι πλεονάζουσες θα 
αναβάλλονται. 

ΜΕΡΟΣ ΔΕΥΤΕΡΟ 

Οργάνωση και λειτουργία της Γραμματείας 
του Εφετείου Ναυπλίου 

ΓΡΑΜΜΑΤΕΙΑ - ΤΜΗΜΑΤΑ 

Τα τμήματα της Γραμματείας του δικαστηρίου τούτου 
ορίζονται σε τρία (3): 

Α) ΤΜΗΜΑ ΔΙΟΙΚΗΤΙΚΟ: το τμήμα αυτό θα τελεί υπό 
την άμεση εποπτεία και επίβλειμη του Προϊσταμένου της 
Διευθύνσεως της Γραμματείας του Δικαστηρίου τούτου. 
Στο τμήμα αυτό θα υπηρετούν πέντε (5) υπάλληλοι και θα 
περιέρχεται η πάσης φύσεως υπηρεσιακή αλληλογραφία 
του Δικαστηρίου. Για την εύρυθμη λειτουργία του τμήμα¬ 
τος θα τηρούνται τα εξής βιβλία: 

1) πρωτόκολλο αλληλογραφίας, 2) πράξεων - αποφά¬ 
σεων Προέδρου Εφετών, 3) αδειών προσωπικού, 4) εκθέ¬ 
σεων Γραμματέως, 5) βιβλιοθήκης, 6) σκευών και επί¬ 
πλων, 7) Ολομέλειας και Συμβουλίου Εφετών και 8) μη¬ 
τρώο όλων των δικαστών και υπαλλήλων των δικαστηρίων 
της περιφέρειας του Εφετείου. Στο Αρχείο του τμήματος 
αυτού θα τηρούνται οι ατομικοί φάκελλοι των υπαλλήλων 
του Εφετείου, τα δικαιολογητικά των διαγωνισμών δικηγό¬ 
ρων και συμβολαιογράφων, οι εγκύκλιοι του Υπουργείου 
Δικαιοσύνης, καθώς και των Προέδρου και Εισαγγελέως 
Αρείου Πάγου, όπως επίσης και διάφορα έγγραφα και 
αναφορές διαφόρων αρχών, τα τεύχη Α και Β της Εφημε¬ 
ρίδας της Κυβερνήσεως, οι φάκελλοι της προκαταρκτικής 
εξέτασης του άρθρου 99 παρ. 11 του Ν. 1756/1988 και 
κάθε άλλο έγγραφο που είχε σχέση με τη Γραμματεία του 
Εφετείου. Επίσης στο τμήμα αυτό θα υπάγονται και οι ερ¬ 
γασίες σχετικά με τη λειτουργία ίου Τριμελούς Υπηρεσια¬ 
κού Συμβουλίου του Εφετείου. Για την εύρυθμη δε λει¬ 
τουργία του εν λόγω Συμβουλίου θα πρέπει να τηρούνται 
τα εξής βιβλία: 1) Ερωτημάτων Υπουργείου Δικαιοσύνης, 

2) αποφάσεων Υπηρεσιακού Συμβουλίου, 3) προτάσεων 
Εισαγγελέως προς το Πειθαρχικό Συμβούλιο, 4) αποφά¬ 
σεων του Πειθαρχικού Συμβουλίου, 5) εφέσεων, 6) πρά¬ 
ξεων Προέδρου Εφετών ως Προέδρου Τριμελούς Υπηρε¬ 
σιακού Συμβουλίου και 7) πρωτόκολλο αλληλογραφίας. 
Στο αρχείο του τμήματος αυτού θα τηρούνται επίσης οι 
αποφάσεις του Πειθαρχικού Συμβουλίου και οι σχετικοί 
φάκελλοι των Πειθαρχικών διώξεων. 

2) ΤΜΗΜΑ ΠΟΛΙΤΙΚΟ: Στο τμήμα αυτό, που θα υπηρε¬ 
τούν πέντε (5) υπάλληλοι, υπάγονται 1) η παραλαβή όλων 
των δικογράφων που εισάγονται για εκδίκαση στο Δικα¬ 
στήριο (εφέσεων, προσφυγών, αιτήσεων προσδιορισμού 
οριστικής τιμής μονάδος απαλλοτριώσεως, κλήσεων, ανα¬ 
κοπών κ.λπ), ο ορισμός της ημέρας και ώρας για τη συζή¬ 
τηση των υποθέσεων και η εγγραφή τους στα οικεία πινά¬ 
κια, 2) η τήρηση και η ενημέρωση των αναγκαίων και απα¬ 
ραιτήτων βιβλίων και δη α) καταθέσεως εφέσεων και λοι¬ 
πών δικογράφων με αλφαβητικό ευρετήριο, β) πινάκια εγ¬ 
γραφής των προς συζήτηση υποθέσεων. Τριμελούς και 
Πενταμελούς συνθέσεως, γ) ορισμού δικασίμων υπό του 
Προέδρου, δ) ενδίκων μέσων (αναιρέσεων, αναψηλαφή- 
σεων, ανακοπών), ε) δημοσιεύσεως των αποφάσεων με 
αλφαβητικό ευρετήριο, στ) Εισηγητών, ζ) πράξεων Δικα¬ 
στηρίου, η) πιστοποιητικών, θ) πρακτικών Δικαστηρίου, ι) 
ορκοδοσιών διαδίκων, ια) συντμήσεως ή παρατάσεως 
προθεσμιών, ιβ) πρακτικών μειοψηφιών, ιγ) καταθέσεως 
γραμματίων παρακαταθηκών, ιδ) απογράφων και ιε) πα- 
ραιτήσεως από ενδίκων μέσων, 3) η έκδοση σχετικών πι¬ 
στοποιητικών, 4) η αρχειοθέτηση και φύλαξη των πολιτι¬ 
κών αποφάσεων, 5) η έκδοση απογράφων και η χορήγηση 
αντιγράφων και πιστοποιητικών σχετικών με τις αποφά¬ 
σεις αυτές, η καθαρογραφή των πολιτικών αποφάσεων και 
των σχετικών πρακτικών συνεδρίασης του πολιτικού τμή¬ 
ματος του Δικαστηρίου τούτου. Ο Προϊστάμενος του τμή¬ 
ματος αυτού και οι άλλοι υπάλληλοι, που υπηρετούν σ’ 
αυτό θα τηρούν το αρχείο του τμήματος που περιλαμβάνει 
όλες τις πολιτικές αποφάσεις από του έτους 1837 μέχρι 
σήμερα, τα ευρετήρια των αποφάσεων αυτών, καθώς και 
τις προτάσεις, εφέσεις, πρακτικά και άλλα έγγραφα προ¬ 
δικασίας. 

3) ΠΟΙΝΙΚΟ ΤΜΗΜΑ: Στο τμήμα αυτό, που θα υπηρε¬ 
τούν πέντε (5) υπάλληλοι, υπάγονται 1) η τήρηση των πρα¬ 
κτικών συνεδριάσεως των δικαστηρίων του Ποινικού τμή¬ 
ματος και η καθαρογραφή αυτών και των ταυταρίθμων 
ποινικών αποφάσεων, 2) η έκδοση των οικείων πιστοποιη¬ 
τικών, 3) η τήρηση και η ενημέρωση των βιβλίων είσπρα¬ 
ξης τελών ποινικής διαδικασίας μετατροπής ποινών, απο- 
ληφίμων και πειστηρίων, 4) η καθαρογραφή των βουλευ¬ 
μάτων και των σχετικών πρακτικών, ως επίσης η καθαρο- 
γραφή των πειθαρχικών αποφάσεων και των πρακτικών. 
Για την εύρυθμη λειτουργία του τμήματος θα τηρούνται τα 
εξής βιβλία: 1) αποφάσεων (Πενταμελούς, Τριμελούς, 
Ανηλίκων, Μικτού Ορκωτού Εφετείου) με αλφαβητικά ευ¬ 
ρετήρια, 2) ενδίκων μέσων, 3) αιτήσεων ακυρώσεως διαδι¬ 
κασίας και αποφάσεων, 4) πειστηρίων, 5) καταχωρήσεως 
αιτήσεων εκδόσεως αντιγράφων και πιστοποιητικών, 6) 
συντσσσομένων δελτίων ποινικού μητρώου, 7) εκπτώ¬ 
σεων και αποδόσεως εγγυήσεων, 8) απογράφων, 9) ειδι¬ 
κών βιβλίων καταχωρήσεως καθαρογραμμένων τελεσιδί¬ 
κων αποφάσεων όλων των δικαστηρίων (άρθρ. 473 παρ. 3 
Κ. Ποιν. Δ., όπως προστέθηκε με το άρθρο 9 του Ν. 969/ 
1979), 10) λιπενόρκων-λιπομαρΓύρων, 11) ανακοπών 
κατά λιπομαρτυριών, 12) αναβλητικών υποθέσεων, 13) 
αποληψίμων τύπου Α και Β, καθώς και το μισθολογικό μη¬ 
τρώο του προσωπικού (Δικαστών και Δικαστικών υπαλλή¬ 
λων) ίου Δικαστηρίου. Ειδικά για τα βουλεύματα πρέπει να 
τηρούνται τα εξής βιβλία: 1) προτάσεων Εισαγγελέα, 2) 
βουλευμάτων, 3) αναιρέσεων, 4) παραιτήσεως από ενδί¬ 
κων μέσων, 5) προτάσεων για την έκδοση διατάξεων, 6) 
διατάξεο>ν Προέδρου Εφετών Ν. 663/1977 και 7) απολη- 

ιμίμων. Το αρχείο του ποινικού τμήματος (αποφάσεων κει 
βουλευμάτων) θα τηρείται από δικαστικό υπάλληλο ο 
οποίος θα βοηθέίται προς τούτο από τους Δικαστικούς 
Επιμελητές του Δικαστηρίου. Στο εν λόγω αρχείο θα φυ¬ 
λάσσονται οι ποινικές αποφάσεις με τα σχετικά πρακτικά, 
οι σχετικές δικογραφίες της τελευταίας δεκαετίας, τα 
βουλεύματα και οι αποφάσεις όλων των Μικτών Ορκωτών 
Δικαστηρίων της περιφέρειας του Εφετείου. 

ΜΕΡΟΣ ΤΡΙΤΟ 

Οργάνωση και λειτουργία μεταβατικής έδρας 

Για την αντιμετώπιση των προβλημάτων του Μεταβατι¬ 
κού Εφετείου στην Καλαμάτα ορίζει και τα εξής: 1) την 
προπαρασκευαστική διαδικασία των ποινικών υποθέσεων 
και τις επιδόσεις στους κατηγορουμένους, μάρτυρες, 
πραγματογνώμονες, διερμηνείς κ.λ.π. θα επιμελείται η 
Γραμματεία της Εισαγγελίας Εφετών Ναυπλίου. 2) Οι ποι¬ 
νικές δικογραφίες του Μεταβατικού Εφετείου στην Καλα¬ 
μάτα θα αποστέλλσνται τουλάχιστο πέντε ημέρες πριν 
από τη δικάσιμο, με επιμέλεια της Γραμμστείας της Εισαγ¬ 
γελίας Εφετών Ναυπλίου στην Εισαγγελία Πρωτοδικών 
Καλαμάτας, όπου θα λαμβάνουν γνώση έγκαιρα οι διάδικοι 
και οι πληρεξούσιοι δικηγόροι τους της Καλαμάτας. Οι 
Προεδρεύοντες και οι Αντ/λεϊς Εφετών, για τη μεταβατική 
έδρα, θα πρέπει έγκαιρα να λαμβάνουν γνώση των εν λόγω 
δικογραφιών. Ανεξάρτητα απ' αυτό, με επιμέλεια της 
Γραμματείας της Εισαγγελίας Εφετών Ναυπλίου, θα πα- 
ραδ ιδονται έγκαιρα αντίγραφα των εκκαλουμένων αποφά¬ 
σεων στον Προεδρεύοντα και τον Εισαγγελέα της μεταβα¬ 
τικής έδρας. 3) Το πινάκιο των ποινικών υποθέσεων θα 
συμπληρώνεται από τον Γραμματέα της Εισαγγελίας Πρω¬ 
τοδικών Καλαμάτας με τη σειρά που θο ορίζεται από τον 
Εισαγγελέα Εφετών, ο οποίος (Γραμματέας) θα το διατη¬ 
ρεί στο γραφείο του και θα το ποραδίδει στον Γραμματέα 
της έδρας προ της συνεδριάσεως μαζί με τις δικογραφίες. 

4) Οι Δικαστικοί Υπάλληλοι του Πρωτοδικείου Καλαμάτας 
που θα ορίζονται ως υπάλληλοι του Μεταβατικού Εφε¬ 
τείου Ναυπλίου με σχετική πράξη του Προέδρου Εφετών 
Ναυπλίου, σύμφωνα με τις διατάξεις του άρθρου 1 παρ. 3 
του παραπάνω Π.Δ/τος 36/96, θα συντάσσουν τις οικείες 
εκθέσεις, θα προσδιορίζουν δικασίμους για τη συζήτηση 
των εφέσεων επί πολιτικών υποθέσεων, θα προβαίνουν 
σε εγγραφές στο οικείο πινάκιο, θα μετέχουν στις συνε¬ 
δριάσεις του Δικαστηρίου (Πολιτικού-Τριμελούς Εφετείου 
επί πλημμελημάτων και Τριμελούς Εφετείου επί κακουρ¬ 
γημάτων), θα συντάσσουν τα πρακτικό, θα επιμελούνται 
της καθαρογραφής, θεώρησης και υπογραφής των απο¬ 
φάσεων, θα παραλαμβάνουν τις προτάσεις των διαδίκων 
και όλα τα αναφερόμενα στο άρθρο 237 του Κ. Πολ. Δικο¬ 
νομίας έγγραφα και θα χορηγούν αντίγραφα δικογράφων, 
αποφάσεων ως και πιστοποιητικά. Επίσης οι υπάλληλοι 
του ποινικού Εφετείου θα ενεργούν σχετικά και ό,τι επι¬ 
βάλλεται από το αποτέλεσμα των ποινικών αποφάσεων. Οι 
παραπάνω υπάλληλοι θα τελούν σε άμεση συνεργασία με 
τους Προϊσταμένους του Πολιτικού και Ποινικού Τμήματος 
της Γραμματείας του Εφετείου Ναυπλίου, καθώς και με 
τον Προϊστάμενο της Διευθύνσεως της Γραμματείας του 
Εφετείου για τυχόν προκύπτοντα θέματα διεξαγωγής της 
υπηρεσίας που αφορούν το Μεταβατικό Εφετείο. Οι πα¬ 
ραπάνω Προϊστάμενοι Τμημάτων και Διευθύνσεως της 
Γραμματείας του Εφετείου-Ναυπλίου θα ασκούν και ανά¬ 
λογη εποπτεία επί των υπαλλήλων του Μεταβατικού Εφε- 

τείου και μόνον για τα θέματα και τη διεξαγωγή της υπηρε¬ 
σίας που αφορούν το Μεταβατικό Εφετείο. Προς τούτο 
και εφόσον παρίσταται ανάγκη, θα μεταβαίνουν στην Κα¬ 
λαμάτα κατά τις ημέρες που θα ορισθούν ως δικάσιμοι στη 
Μεταβατική έδρα. Η διακίνηση, από και προς Καλαμάτα, 
των δικογραφιών (πολιτικών και ποινικών) για σύνταξη 
σκεπτικών, καθαρογραφή, υπογραφή και όσες άλλες 
ενέργειες απαιτούνται, θα γίνεται, εφόσον δεν υπάρχει 
άλλος πρόσφορος τρόπος, μέσω των ΕΛΤΑ, με συστημένη 
αλληλογραφία. 5) Τα αποδεικτικά επιδόσεως κάθε δικασί¬ 
μου θα αποστέλλονται στην Καλαμάτα εγκαίρως, μερίμνη 
της Εισαγγελίας Εφετών Ναυπλίου. 6) Καθήκοντα Επιμε¬ 
λητή Δικαστηρίων, στο ακροατήριο του Μεταβατικού Εφε- 
τείου στην Καλαμάτα, θα εκτελεί ο οριζόμενος κάθε φορά 
με πράξη του Προέδρου Εφετών, ο οποίος (Επιμελητής) 
μετά το πέρας κάθε συνεδριάσεως θα παραλαμβάνει το 
πινάκιο και θα το παραδίδει στον Γραμματέα Εισαγγελίας 
Πρωτοδικών Καλαμάτας και 7) Για τα ένσημα παραστά¬ 
σεων των δικηγόρων θα επιμελείται ο Εισαγγελέας της 
έδρας. 

Τέλος, ορίζεται ότι η παρούσα απόφαση της Ολομέ¬ 
λειας θα έχει εφαρμογή, μετά την έγκρισή της από τον 
Υπουργό Δικαιοσύνης από 1 Οκτωβρίου 1998. 

Κρίθηκε και αποφασίστηκε στο Ναύπλιο στις 18 Μαρ¬ 


τίου 1998 και δημοσιεύθηκε στις.Απριλίου 1998. 

Ο Πρόεδρος Ο Εισαγγελέας 

ΑΝΤΩΝΙΟΣ ΜΙΧΑΛΕΚΕΑΣ ΑΝΤ. ΣΤΕΡΓΙΟΠΟΥΛΟΣ 


Η Γραμματέας 
ΕΥΘ. ΠΑΝΤΑΖΟΠΟΥΛΟΥ 

Ο Προϊστάμενος Δ/νσεως 
της Γραμμαχείας του Εφετείου 
ΓΕΩΡΓΙΟΣ ΓΚΟΛΕΜΗΣ 

Οι Δικαστές 

ΣΠ. ΜΙΧΟΠΟΥΛΟΣ, ΣΩΤ. ΡΕΠΠΑΣ, ΑΝ. ΛΙΑΝΟΣ, Αθ. 
ΑΛΕΞΟΠΟΥΛΟΣ, ΙΩΑΝ. ΠΑΠΑΔΟΠΟΥΛΟΣ, ΠΑΥΛ. ΖΑ- 
ΒΑΛΙΑΝΗΣ, ΙΩΝ. ΠΑΖΑΡΙΛΗΣ, ΚΥΡ. ΓΕΡΟΣΤΑΘΗ, ΝΙΚ, 
ΤΡΟΥΣΑΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

-Φ- 

Αριθ. 1 2571 Φ. 101.4 (2) 

Ίδρυση Εθελοντικού Πυροσβεστικού Κλιμακίου στον 
Δήμο Καρλοβασίου Σάμου. 

Ο ΑΡΧΗΓΟΣ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 

1. Έχοντας υπόψη: 
α) Τις διατάξεις: 

1. Των άρθρων 2 και 11 του Ν. 1951/1991 «Καθιέρωση 
του θεσμού του Εθελοντή Πυροσβέστη και άλλες διατά¬ 
ξεις» (Α' 84). 

2. Των άρθρων 1,11 και 12του Π.Δ. 32/1992 «Κανονι¬ 
σμός Οργάνωσης και Λειτουργίας Εθελοντικών Πυροσβε¬ 
στικών Σταθμών και Κλιμακίων» (Α* 15). 

2. Το 160/21.1.98 έγγραφο του Δήμου Καρλοβασίου 
Σάμου, σχετικά με ίδρυση Εθελοντικού Πυροσβεστικού 
Κλιμακίου. 


3. Το 370 Φ. 101.4/7.4.1998 αναφορά της Π.Δ.Π.Υ. 
Βορείου Αιγαίου σχετικά με εξασφάλιση των προϋποθέ¬ 
σεων για ίδρυση Εθελοντικού Πυροσβεστικού Κλιμακίου 
στο Δήμο Καρλοβασίου Σάμου. 

4. Το γεγονός ότι από την ίδρυση του Εθελοντικού Πυ¬ 
ροσβεστικού Κλιμακίου δεν προκαλείται δαπάνη σε βάρος 
του προϋπολογισμού του Πυρκ/κού Σώματος Υ.Δ. Τ., απο¬ 
φασίζουμε: 

Ιδρύουμε Εθελοντικό Πυροσβεστικό Κλιμάκιο στο Δήμο 
Καρλοβασίου Σάμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 1998 
Ο Αρχηγός 

Αντιστράτηγος ΑΝΔΡΕΑΣ ΓΚΕΚΑΣ 
-♦- 

Αριθ. 18828 Φ. 101.4 (3) 

Ίδρυση Εθελοντικού Πυροσβεστικού Κλιμακίου στην Κοι¬ 
νότητα Λάκκων Χανιών. 

Ο ΑΡΧΗΓΟΣ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 

1. Έχοντας υπόψη: 

α) Τις διατάξεις: 

1. Των άρθρων 2 και 11 του Ν. 1951/1991 «Καθιέρωση 
του θεσμού του Εθελοντή Πυροσβέστη και άλλες διατά¬ 
ξεις» (Α’ 84). 

2. Των άρθρων 1,11 και 12 του Π.Δ. 32/1992 «Κανονι¬ 
σμός Οργάνωσης και Λειτουργίας Εθελοντικών Πυροσβε¬ 
στικών Σταθμών και Κλιμακίων» (Α’ 15). 

2. Το 220/27.5.98 έγγραφο της Κοινότητας Λάκκων 
Χανιών, σχετικά με ίδρυση Εθελοντικού Πυροσβεστικού 
Κλιμακίου. 

3. Το 2129 Φ.101.4/1.6.1998 αναφορά της Δ.ΠΎ. Χα¬ 
νιών σχετικά με εξασφάλιση των προϋποθέσεων για 
ίδρυση Εθελοντικού Πυροσβεστικού Κλιμακίου στην Κοι¬ 
νότητα Λάκκων Χανιών. 

4. Το γεγονός ότι από την ίδρυση του Εθελοντικού Πυ¬ 
ροσβεστικού Κλιμακίου δεν προκαλείται δαπάνη σε βάρος 
του προϋπολογισμού του Πυρκ/κού Σώματος Υ.Δ.Τ., απο¬ 
φασίζουμε: 

Ιδρύουμε Εθελοντικό Πυροσβεστικό Κλιμάκιο στην Κοι¬ 
νότητα Λάκκων Χανιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 1998 
Ο Αρχηγός 

Αντιστράτηγος ΑΝΔΡΕΑΣ ΓΚΕΚΑΣ 
-♦- 

Αριθ. 5609/97 (4) 

Σύσταση Δημοτικής Επιχείρησης στο Δήμο Παραποτάμου 

Ν. Θεσπρωτίας με την επωνυμία «Δημοτική Επιχείρηση 

Τοπικής Ανάπτυξης Παραποτάμου (Δ.Ε.Τ.Α.Π.» Νομού 

Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις των άρθρων 277 και επόμενα του Π.Δ/ 
τος 410/95 (Δ.Κ.Κ.). 

2. Τις διατάξεις του Ν. 1416/84 και του Ν. 1832/89. 

3. Τις διατάξεις του Ν. 2190/20 περί Ανωνύμων Εται¬ 
ρειών. 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


7077 


4. Την πλήρη οικονομοτεχνική μελέτη σύστασης της ως 
άνω επιχείρησης. 

5. Την απόφαση του Δημοτικού Συμβουλίου Παραποτά¬ 
μου αριθμ. 35/1997, περί συστάοεως Δημοτικής Επιχεί¬ 
ρησης Τοπικής Ανάπτυξης Παραποτάμου (ΔΈ.Τ.Α.Π.) 
Νομού Θεσπρωτίας, αποφασίζουμε: 

1. Συνιστάται στο Δήμο Παραποτάμου του Νομού Θε¬ 
σπρωτίας, επιχείρηση με την επωνυμία «Δημοτική Επιχεί¬ 
ρηση Τοπικής Ανάπτυξης Παραποτάμου (ΔΈ.Τ.Α.Π.) σαν 
Νομικό Πρόσωπο Ιδιωτικού Δικαίου, που θα διέπεται από 
τις διατάξεις των άρθρων 277-287 του Π.Δ. 410/95 
(ΔΚΚ). 

2. Σκοπός της Δημοτικής Επιχείρησης: 

Η συνεργασία με τον Αγροτικό Γυναικείο Συνεταιρισμό 
Παραποτάμου, καθώς και με τοπικούς φορείς, ΟΤΑ, Συ¬ 
νεταιριστικές Οργανώσεις, Δημοτικές Επιχειρήσεις, 
ΤΕΔΚ, Αναπτυξιακές Εταιρείες και άλλα νομικά και φυ¬ 
σικά πρόσωπα, καθώς και με τα θεσμοθετημένα όργανα 
της Περιφερειακής Ανάπτυξης (Νομαρχιακό, Περιφε¬ 
ρειακό Συμβούλιο) στα πλαίσια του δημοκρατικού προ¬ 
γραμματισμού, με σκοπό την οικονομική, κοινωνική και 
πολιτιστική ανάπτυξη του Δήμου και της ευρύτερης περιο¬ 
χής. 

Η εφαρμογή και αξιοποίηση κάθε προγράμματος επι¬ 
στημονικής, οικονομικής συνεργασίας της Χώρας μας με 
την Ευρωπαϊκή Ένωση και τρίτες Χώρες σε θέματα τοπι¬ 
κής ανάπτυξης, καταπολέμησης της ανεργίας, παραγω¬ 
γής, μεταποίησης και εμπορίας παντός είδους παραδο¬ 
σιακών τοπικών προϊόντων, με το συντονισμό, την υπο¬ 
στήριξη, την ενίσχυση, τη συνεταιριστική δράση των με¬ 
λών και την ανάληψη των εργασιών σε ευρεία κλίμακα 
στην παραγωγή και διάθεση των τοπικών και παραδοσια¬ 
κών προϊόντων. 

Επίσης η προμήθεια πρώτων υλών, μηχανημάτων, κάθε 
είδους παραγωγικών και καταναλωτικών εφοδίων, για την 
παραγωγή και διάθεση των τοπικών προϊόντων, η καθοδή¬ 
γηση, παρακολούθηση και εφαρμογή νέων μεθόδων πα¬ 
ραγωγής, η απόκτηση κατά κυριότητα ή η μίσθωση αστι¬ 
κών και αγροτικών ακινήτων (γήπεδα, κτίρια, αγροτεμάχια 
κ.λπ) για τη δημιουργία και χρησιμοποίηση κάθε είδους 
εγκαταστάσεων που θα εξυπηρετούν τις ανάγκες της επι¬ 
χείρησης. 

Η σύμπραξη, δυνάμει προγραμματικών συμβάσεων, με 
κοινές επιχειρήσεις, με συνεταιρισμούς, με ΝΤΤΔ.Δ., με 
κοινωφελείς Οργανισμούς, με επιχειρήσεις ΟΤΑ, με συ¬ 
νεταιριστικές Οργανώσεις άλλων Χωρών, με φυσικά ή νο¬ 
μικά πρόσωπα, στα πλαίσια της διακρατικής συνεργα¬ 
σίας. 

θα μπορεί επίσης, να διαχειρίζεται έργα οικονομικής, 
κοινωνικής και πολιτιστικής ανάπτυξης του Δήμου, που 
είτε χρηματοδοτούνται από τακτικές ή έκτακτες επιχορη¬ 
γήσεις του Ελληνικού δημοσίου, είτε συνχρηματοδοτού- 
νται από προγράμματα της Ευρωπαϊκής Ένωσης. 

Να αναθέτει ή να συντάσσει μελέτες πάσης φϋσεως 
στα πλαίσια εξυπηρέτησης του σκοπού της επιχείρη¬ 
σης. 

Να καθοδηγεί, να ενημερώνει και να επιμορφώνει τα 
μέλη της αλλά και τους πολίτες σε θέματα αναπτυξιακής 
διαδικασίας, παραγωγής, τυποποίησης και διάθεσης τοπι¬ 
κών παραδοσιακών προϊόντων, να προσλαμβάνει δε το 
απαραίτητο προσωπικό για την εξυπηρέτηση των πιο πάνω 
αναγκών και για την εν γένει ορθολογική λειτουργία της 
επιχείρησης. 


Η δημιουργία προϋποθέσεων για τη συνεχή ανάπτυξη 
της περιοχής με βάση τις τοπικές δυνάμεις. 

Η ανάδειξη του αναπτυξιακού ρόλου της Τοπικής Αυτο¬ 
διοίκησης. 

Η υποβοήθηση και προώθηση των τοπικών αναπτυξια¬ 
κών πρωτοβουλιών, η ανάπτυξη του ανθρώπινου δυναμι¬ 
κού, η διεύρυνση της τοπικής αγοράς εργασίας. 

Η προστασία του περιβάλλοντος και της Πολιτιστικής μας 
παράδοσης στην προσπάθεια της τοπικής ανάπτυξης. 

Η Δημοτική Επιχείρηση Τοπικής Ανάπτυξης θα αποτε¬ 
λεί επιτελικό όργανο υποστήριξης και προώθησης της 
ανάπτυξης του Δήμου Παραποτάμου. 

Είναι αυτονόητο ότι δεν παίρνει αυτόνομα αποφάσεις 
για την ανάπτυξη του Δήμου Παραποτάμου, αλλά θα προ¬ 
σπαθεί να εξασφαλίζει να λαμβάνονται αποφάσεις από τα 
αρμόδια όργανα. 

θα προσπαθεί να λειτουργεί ως συνδετικός κρίκος, χω¬ 
ρίς να υποκαθιστά δημόσιους και ιδιωτικούς φορείς στα 
πλαίσια των συλλογικών αποφάσεων που παίρνουν τα νο¬ 
μοθετημένα όργανα της Τοπικής Αυτοδιοίκησης. 

3. Η Επιχείρηση διοικείται από θμελές Διοικητικό Συμ¬ 
βούλιο που τα μέλη του ορίζονται ως εξής: 

α) Τρεις (3) από το Δημοτικό συμβούλιο μαζί με τους 
αναπληρωτές, εκ των οποίων ο ένας τουλάχιστον από την 
αντιπολίτευση. 

β) Δύο (2), από τον Αγροτικό Γυναικείο Συνεταιρισμό 
Παραποτάμου μαζί με τους αναπληρωτές τους και 

γ) Τέσσερις (4) δημότες κατοίκους του Δήμου. 

4. Η διάρκεια της επιχείρησης θα είναι αόριστος και αρ¬ 
χίζει από τη δημοσίευσή της κατά το νόμο απόφασης του 
Νομάρχη Θεσπρωτίας στην εφημερίδα της Κυβέρνη- 
σης. 

5. Έδρα της επιχείρησης θα είναι ο Δήμος Παραποτά¬ 
μου. 

6. Πόροι της επιχείρησης θα είναι αρχικό κεφάλαιο δρχ. 

11.000.000, τα έσοδα από την κατά το σκοπό της δρα¬ 
στηριότητας, οι πρόσοδοι περιουσίας, τα δάνεια, οι επιδο¬ 
τήσεις και επιχορηγήσεις, δωρεές και κληρονομιές. 

7. Από τα καθαρά κέρδη της επιχείρησης ποσοστό 20% 
για πέντε (5) έτη δεν θα διανέμεται αλλά θα παρακρατεί- 
ται σαν τακτικό αποθεματικό για επενδύσεις της επιχείρη¬ 
σης και θα κατατίθεται εντόκως σε αναγνωρισμένη Τρά¬ 
πεζα. 

Η απόφαση αυτή αποτελεί και το καταστατικό της Δ.Ε.- 
Τ.Α.Π., θα συμπληρωθεί δε με τον Κανονισμό λειτουργίας 
και προσωπικού από το Διοικητικό Συμβούλιό της. 

8. Η επιχείρηση διαλύεται: 

α) Με απόφαση του Δημοτικού Συμβουλίου με την από¬ 
λυτη πλειοψηφία των μελών του και απόφαση του Υπουρ¬ 
γού των Εσωτερικών. 

β) Όταν διαπιστωθεί κατά συνήθεια απομάκρυνση από 
του σκοπού της. 

γ) Σε περίπτωση πτώχευσης, τη δε διάλυσή της ακολου¬ 
θεί εκκαθάριση. 

Εκτός από την περίπτωση πτώχευσης, η εκκαθάριση γί¬ 
νεται από εκκαθσριστές που ορίζονται από το δημοτικό 
συμβούλιο. Σ' αυτήδιεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της επιχείρησης. Το υπό¬ 
λοιπο περιέρχεται στο Δήμο Παραποτάμου. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού χου Δήμου Παραπο¬ 
τάμου που ανέρχεται στο ποσό δρχ. 11.000.000 ως κεφά¬ 
λαιο της υπό σύστασης επιχείρησης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Η παρούσα να δημοσιευθεί στην Εφημερίδα της Κυβερ- 
νήσεως. 

Ηγουμενίτσα, 11 Ιουνίου 1998 

Με Ε,Γ.Γ.Π. 

Η Προϊσταμένη Δ/νσης 
Τοπ. Αυτ/σης & Διοίκησης 
ΠΑΝ. ΚΥΡΙΑΖΗ 

-♦- 

Αριθ. 5403 (5) 

Ένταξη Κ/τας θεοδωρακείου στο Σύνδεσμο Καθ/τας Αλ- 
μωπίας Ν. Πέλλης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡ/ΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Την αριθμ. 14975/22.10.91 απόφαση Νομάρχη με 
την οποία συ στήθηκε ο Σύνδεσμος Καθ/τας «ΑΛΜΩΠΙΑ» 
(ΦΕΚ 895/Τ.Β74.11.91). 

2. Την αριθμ. 7/98 απόφαση του ΚΧ θεοδωρακείου με 
την οποία διατυπώθηκε το αίτημα συμμετοχής της στον 
ως άνω Σύνδεσμο. 

3. Την αριθμ. 10/98 απόφαση του ΔΧ του υπόψη Συν¬ 
δέσμου. 

4. Τις διατάξεις του άρθρ. 27 του Ν. 2081/92 (ΦΕΚ 
154/τ.Α710.9.92), αναφορικά με τον έλεγχο των δαπα¬ 
νών που προκαλούν οι κανονιστικές διοικητικές πρά¬ 
ξεις. 

6. Τις διατάξεις του Ν. 2503/97 (ΦΕΚ 107/τ.Α7 
30.5.97) «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την Τοπική Αυτ/ση και άλλες 
συναφείς διατάξεις. 

6. Την αριθμ. 1924/26.8.97 απόφαση Γεν. Γραμ. Πε- 
ριφ. Κεντρικής Μακεδονίας σχετικά με την τοποθέτηση 
Προϊσταμένου και Υπαλλήλων στη Δ/νση Τοπ. Αυτ/σης 
Διοίκησης Ν. Πέλλας της Περιφ. Κεντρικής Μακεδονίας, 
αποφασίζουμε: 

1. θεωρούμε ότι νόμιμα λήφθηκε η αριθμ. 10/98 από¬ 
φαση του Δ.Σ. του Συνδέσμου Καθ/τας «ΑΛΜΩΠΙΑ» περί 
αποδοχής της συμμετοχής ως νέου μέλους του Συνδέ¬ 
σμου της Κ/τας θεοδωρακείου. 

2. Από τις διατάξεις της απόφασης αυτής δεν προκαλεί- 
ται δαπάνη σε βάρος του Ν.Π. του Συνδέσμου Καθ/τας 
«ΑΛΜΩΠΙΑ». 


Η παρούσα να δημοσιευθεί στην Εφημερίδα της Κυβερ- 
νήσεως. 

Έδεσσα, 28 Μαΐου 1998 

Ο Γενικός Γραμματέας Περ/ρειας 
ΧΑΡ. ΣΟΦΙΑΝΟΣ 

-♦- 

Αριθ. ΔΥΠ/Β3/Φ.75/5432 (6) 

Καθορισμός αποδέκτη στο Ν. Πέλλας. 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Τον Α.Ν. 2520/1940. 

2. Το Ν. 2218/94 «Ίδρυση Νομαρχιακής Αυτοδιοίκη¬ 
σης», όπως τροποποιήθηκε. 

3. Τη με αρ. Ε1Β/221 /65 Υ.Δ. «Περί διάθεσης λυμάτων 
και βιομηχανικών αποβλήτων». 

4. Τη με αρ. πρωτ. ΤΥ/Β3/71/οικ. 4343/88 απόφαση 
Νομάρχη για την απαιτούμενη ποιότητα των επιφανειακών 
νερών στο Ν. Πέλλας. 

5. Τη με αρ. 3610/84 απόφαση Νομάρχη «Όροι διάθε¬ 
σης λυμάτων και βιομηχανικών αποβλήτων σε φυσικούς 
αποδέκτες και καθορισμός των ανωτάτων επιτρεπτών 
ορίων». 

6. Τη με αρ. πρωτ. 536/27.1.98 απόφαση «περί υπο¬ 
γραφής των εγγράφων Μ.Ε.Ν.». 

7. Την από 27.5.98 αίτηση του Δήμου Αριδαίας για κα¬ 
θορισμό ενδιαμέσου αποδέκτη. 

8. Το από 27.5.98 πρακτικό επιτροπής ελέγχου λυμά¬ 
των και βιομηχανικών αποβλήτων, αποφασίζουμε: 

Ορίζουμε ως ενδιάμεσο αποδέκτη τον υπόγειο σωλη¬ 
νωτό αγωγό σομ. τον παρακείμενο Μακροπόταμο με την 
προϋπόθεση ότι τα απόβλητα των Δημοτικών Σφαγείων 
Αριδαίας θα εξέρχονται από τη μονάδα κατόπιν επεξεργα¬ 
σίας, θα πληρούν τις απαιτήσεις των παραμέτρων της με 
αρ. πρωτ. 3610/84 απόφασης του Νομάρχη Πέλλας, με 
τελικό αποδέκτη τον Μογλένιτσα ποταμό. 

Η παρούσα να δημοσιευθεί στην Εφημερίδα της Κυβερ- 
νήσεως. 

Έδεσσα, 27 Μαΐου 1998 

Ο Νομάρχης 
Γ. ΤΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕί,ΕΧ 223211 ΥΡΕΤ ΘΡ * ΡΑΧ 52 34 312 


1 .— .. . ..—. .■... —-* 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230 841 

Βασ. Όλγας 188, 1ος όρ.-Τ.Κ. 546 55 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 

4136 402 


5249 547 

Νικήτα 6-8 Τ.Κ. 185 31 

4171 307 

Πώληση Φ.Ε.Κ. 

5239 762 

ΠΑΤΡΑ 

(061) 271 249 

Φωτοαντίγραφα παλαιών Φ.Ε.Κ. 

5248 141 

Κορίνθου 327 Τ.Κ. 262 23 

224 581 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 454 44 

(0651) 21 901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 22 637 

αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά θσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 

3.500 * 

Γ' (Διορισμοί, απολύσεις κ.λπ, Δημ. Υπαλλήλων) 

15.000 >·· 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 - 

Αναπτυξιακών Πράξεων (Τ.Α.Π.Σ.) 

30.000 .· 

1.500 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 >■ 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 >* 

Ανωνύμων Εταιρειών & Ε.Π,Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13,00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
























